b'\n_START_ARTICLE_\nMarija Gimbutas\n_START_PARAGRAPH_\nMarija Gimbutas (liett. Marija Gimbutien\xc4\x97, 23. tammikuuta 1921 Vilna, Liettua \xe2\x80\x93 2. helmikuuta 1994 Los Angeles, Yhdysvallat) oli liettualais-yhdysvaltalainen arkeologi. Gimbutas tunnetaan Euroopan neoliittista ja pronssikautta koskeneista tutkimuksistaan ja etenkin indoeurooppalaisten alkuper\xc3\xa4\xc3\xa4 selitt\xc3\xa4v\xc3\xa4st\xc3\xa4 kurgaanihypoteesista. Vuosina 1946\xe2\x80\x931971 julkaistuissa tutkimuksissaan h\xc3\xa4n toi esiin uusia n\xc3\xa4k\xc3\xb6kulmia yhdist\xc3\xa4m\xc3\xa4ll\xc3\xa4 perinteiseen kentt\xc3\xa4ty\xc3\xb6h\xc3\xb6n kielitieteellist\xc3\xa4 ja mytologista tulkintaa, mutta h\xc3\xa4nen n\xc3\xa4kemystens\xc3\xa4 vastaanotto oli osittain ristiriitainen._NEWLINE_Gimbutas syntyi Liettuassa vuonna 1921, v\xc3\xa4itteli Saksassa T\xc3\xbcbingenin yliopistossa 1946 ja muutti Yhdysvaltoihin 1949.'